
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 444 

11 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αύξηση συντάξεων ΝΑΤ για το έτος 2006. 1 

Αύξηση Μετοχικού Κεφαλαίου της Κτηματικής Εται¬ 
ρείας του Δημοσίου Α.Ε. 2 


Καθορισμός μηνιαίας αποζημίωσης του Προέ¬ 
δρου, των μελών και του γραμματέα της Ομά¬ 
δας Εργασίας για την υποστήριξη των λειτουρ¬ 
γικών, οικονομικών και διοικητικών εργασιών του 
Ν.Π.Δ.Δ Επιτροπή Εποπτείας Ιδιωτικής Ασφάλισης 


(Ε.Π.Ε.Ι.Α). 3 

Απονομή Ηθικής Αμοιβής σε Μόνιμο Υπάλληλο του 

ΥΕΘΑ/ΓΕΣ. 4 

Έγκριση προμήθειας έξι (6) συσκευών κινητών τηλε¬ 
φώνων και καθορισμός ανωτάτου ορίου συνδια¬ 
λέξεων για τις ανάγκες του Οργανισμού Λαϊκών 

Αγορών Θεσσαλονίκης. 5 

Έγκριση διενέργειας ανοικτού διαγωνισμού για την 
ανάθεση υπηρεσιών, τήρησης, ταμειακής δια¬ 
χείρισης και χρηματοδότησης του Ειδικού Λο¬ 
γαριασμού Εγγυήσεων Γεωργικών Προϊόντων 
(Ε.Λ.Ε.Γ.Ε.Π.). 6 


Μερική Τροποποίηση της υπ’ αριθμ. οικ. 866/9.2.2006 
υπουργικής απόφασης περί Εξουσιοδότησης στο 
Γενικό Γραμματέα, στον Προϊστάμενο Γενικής Δι¬ 
εύθυνσης και στους Προϊσταμένους των Διευθύν¬ 
σεων των Αυτοτελών Τμημάτων και των Τμημά¬ 
των του Υπουργείου Μακεδονίας - Θράκης για 


υπογραφή εγγράφων «Με εντολή Υπουργού». 7 

Μετακίνηση Αρεοπαγίτου. 8 

Ανακατανομή Οργανικών Θέσεων κλάδου ΤΕ5 Ηλε¬ 
κτρολογίας στον Κρατικό Αερολιμένα Ιωαννίνων 
(ΚΑΙΩΠ). 9 


Α ΠΟΦΑΣΕΙ Σ 

Αριθμ. 2/15346/0022 (1) 

Αύξηση συντάξεων ΝΑΤ για το έτος 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του άρθρου 90 του π.δ/τος 63/22.4.2005 «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά Όργανα» (Α' 98). 

β) Της παρ. 2 του άρθρου 16 του ν. 2702/7.4.1999 (Α' 70) 
«Διάφορες ρυθμίσεις θεμάτων αρμοδιότητας Υπουργείου 
Ανάπτυξης και άλλες διατάξεις» σε συνδυασμό με τις δια¬ 
τάξεις της παρ. 3 του άρθρου 22 του ν. 2362/1995 (247 Α'). 

γ) Του άρθρου 40 του ν. 849/1978 (ΦΕΚ 232 Α'). 

δ) Της υπ’ αριθμ. 37930/ΔΙΘΕ 1264/14.10.2005 (ΦΕΚ Β1432) 
κοινής απόφασης του Πρωθυπουργού και του Υπουργού 
Οικονομίας και Οικονομικών για τον καθορισμό αρμοδι¬ 
οτήτων των Υφυπουργών Οικονομίας και Οικονομικών» 
όπως τροποποιήθηκε και ισχύει από την επίσης κοινή 
απόφαση με αριθμό 5733/ΔΙΟΕ 179/9.2.2006 (ΦΕΚ Β 204). 

2. Το υπ’ αριθμ. 9363/70/2.3.2006 έγγραφο Υπ. Οικονο¬ 
μίας και Οικονομικών «Αύξηση συντάξεων και εφάπαξ 
παροχών για το έτος 2006. 

3. Το γεγονός ότι από τις διατάξεις της παρούσας 
απόφασης θα προκληθεί δαπάνη ύψους, κατ’ εκτίμη¬ 
ση, 30.186.146,00 ευρώ σε βάρος του Προϋπολογισμού 
του ΝΑΤ έτους 2006 στον οποίο έχει προβλεφθεί 
αντίστοιχη πίστωση (ΚΑ 610) (σχετ. έγγραφο ΝΑΤ αρ. 
84406/56/14.3.2006), αποφασίζουμε: 

1. Τη χορήγηση στους συνταξιούχους ΝΑΤ για το 
έτος 2006, αύξησης ποσοστού 4% επί του ποσού της 

σύνταξής τους, όπως αυτό έχει διαμορφωθεί την 31η 
Δεκεμβρίου 2005. 

2. Η ισχύς της παρούσας απόφασης αρχίζει από 
1.1.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝ. Κ. ΚΕΦΑΛΟΓΙΑΝΝΗΣ 

-♦- 

Αριθμ. οικ. 2/17487/0025 (2) 

Αύξηση Μετοχικού Κεφαλαίου της Κτηματικής 
Εταιρείας του Δημοσίου Α.Ε. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις των άρθρων 25 και 26 του ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/τ.Α'/ 26.9.1985). 

2) Τις διατάξεις του άρθρου 12 του ν. 2469/1997 «Πε¬ 
ριορισμός και Βελτίωση της αποτελεσματικότητας των 
Κρατικών Δαπανών» (ΦΕΚ 38/τ.Α'/14.3.1997). 

3) Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432/14.10.2005). 

4) Το υπ’ αριθμ. 2/8077/0095/10.2.2006 έγγραφο της 
40ης Δ/νσης Οικονομικού του Υπουργείου Οικονομίας 
και Οικονομικών. 

5) Την απόφαση της 25ΑΈκτακτης Γενικής Συνέλευσης 
των μετόχων της ΚΕΔ, της από..../3/2006. 

6) Το γεγονός ότι από τις διατάξεις αυτές δεν προκα- 
λείται πρόσθετη δαπάνη σε βάρος του Κρατικού Προϋ¬ 
πολογισμού, αποφασίζουμε: 

Την αύξηση υπέρ του Ελληνικού Δημοσίου του Μετο¬ 
χικού Κεφαλαίου της Κτηματικής Εταιρείας του Δημο¬ 
σίου (Κ.Ε.Δ.) Α.Ε. κατά το ποσό του ενός εκατομμυρίου 
οκτακόσιων χιλιάδων ευρώ (1.800.000,00 €) που είχε 
εγγράφει στη ΣΑΕ 0515 του Π.Δ.Ε. οικονομικού έτους 
2005 για το έργο 1998ΣΕ05150000. 

Η ανωτέρω αύξηση θα γίνει με την έκδοση ονομαστικών 
μετοχών ίσης αξίας με το ποσό των 1.800.000,00 ευρώ, το 
οποίο αντιπροσωπεύει ισόποση επιχορήγηση που καταβλή¬ 
θηκε από το Γ ενικό Κρατικό Προϋπολογισμό (Πρόγραμμα 
Δημοσίων Επενδύσεων) κατά το έτος 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-*- 

Αριθμ. οικ. 2/10778/0022 (3) 

Καθορισμός μηνιαίας αποζημίωσης του Προέδρου, των 
μελών και του γραμματέα της Ομάδας Εργασίας για 
την υποστήριξη των λειτουργικών, οικονομικών και 
διοικητικών εργασιών του Ν.Π.Δ.Δ Επιτροπή Εποπτεί- 
ας Ιδιωτικής Ασφάλισης (Ε.Π.Ε.Ι.Α). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τ ις διατάξεις των άρθρων 89 και 128 του π.δ. 284/1988 


«Οργανισμός του Υπουργείου Οικονομικών» (ΦΕΚ 128/ 
Α/14.6.1988), όπως τροποποιήθηκε και ισχύει. 

2. Τις διατάξεις του άρθρου 17 του ν. 3205/2003 (ΦΕΚ 
297/Α/23.12.2003). 

3. Τις διατάξεις του άρθρου 40, του ν. 849/1978, όπως 
συμπληρώθηκε με το άρθρο 8 του ν. 2129/1993. 

4. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α 98). 

5. Τ ις διατάξεις του ν. 3229/2004 «Εποπτεία της ιδιω¬ 
τικής ασφάλισης, εποπτεία και έλεγχος τυχερών παι- 
χνιδιών, εφαρμογή των Διεθνών Λογιστικών Προτύπων 
και άλλες διατάξεις» (ΦΕΚ 38 Α'/10.2.2004), όπως τρο¬ 
ποποιήθηκαν με το άρθρο 43 του ν. 3427/2005 (ΦΕΚ 
312/27.12.2005). 

6. Την υπ’ αριθμ. 2/40508/0004/23.7.2004 (ΦΕΚ 1185/ 
Β/3.8.2004) απόφαση μεταβίβασης αρμοδιοτήτων και 
της εξουσίας να υπογράφουν «Με εντολή Υφυπουρ¬ 
γού» στο Γ ενικό Γ ραμματέα Δημοσιονομικής Πολιτικής, 
στους Γενικούς Διευθυντές και στους Προϊσταμένους 
Διευθύνσεων και Τ μημάτων του Γ.Λ.Κ. και της Γ ενικής 
Διεύθυνσης Δημόσιας Περιουσίας και Εθνικών Κληρο¬ 
δοτημάτων. 

7. Την υπ’ αριθμ. 22/18.1.2006 απόφαση του Διοικητι¬ 
κού Συμβουλίου της Επιτροπής Εποπτείας Ιδιωτικής 
Ασφάλισης (Ε.Π.Ε.Ι.Α) (συνεδρίαση 36/4.1.2000) για τη 
σύσταση, συγκρότηση και ορισμό μελών καθώς και χρο¬ 
νική διάρκεια της εν θέματι Ομάδας Εργασίας για την 
υποστήριξη του έργου της Επιτροπής. 

8. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας & Οικονομικών». 

9. Το γεγονός ότι από τις διατάξεις της παρούσης 
απόφασης προκαλείται δαπάνη ύψους 33.360 ευρώ 
περίπου για το έτος 2006, σε βάρος των πιστώσε¬ 
ων του προϋπολογισμού της Επιτροπής Εποπτείας 
Ιδιωτικής Ασφάλισης (Ν.Π.Δ.Δ), ο οποίος εγκρίθηκε 
με την υπ’ αριθμ. 48165/Β.2465/21.12.2005 απόφαση 
του Υπουργού Οικονομίας και Οικονομικών, αποφα¬ 
σίζουμε: 

Καθορίζουμε τη μηνιαία αποζημίωση του Προέδρου, 
των μελών και του γραμματέα της εν θέματι Ομάδας 
Εργασίας το έργο της οποίας πρέπει να ολοκληρωθεί 
εντός ενός (1) έτους, με αρχή την 1.1.2006, ως εξής: 

- Για τον Πρόεδρο το ποσό των εξακοσίων ογδόντα 
(680) ευρώ. 

- Για κάθε ένα εκ των μελών το ποσό των εξακοσίων 
(600) ευρώ. 

- Για τον Γραμματέα το ποσό των τριακοσίων (300) 
ευρώ. 

Η ανωτέρω μηνιαία αποζημίωση καταβάλλεται με 
την προϋπόθεση συμμετοχής σε τέσσερις (4) συνε¬ 
δριάσεις τον μήνα. Σε περίπτωση συμμετοχής σε 
λιγότερες συνεδριάσεις η αποζημίωση περικόπτεται 
ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2006 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

Αριθμ. Φ. 473/11/746900 (4) 

Απονομή Ηθικής Αμοιβής σε Μόνιμο Υπάλληλο 
του ΥΕΘΑ/ΓΕΣ. 

Ο ΕΙΔΙΚΟΣ ΓΡΑΜΜΑΤΕΑΣ ΤΟΥ ΥΕΘΑ 

Έχοντας υπόψη: 

α. Τις διατάξεις των άρθρων 61 και 62 του ν. 2683/1999 
(ΦΕΚ 19/9.2.1999, ΤΑ'). 

β. Την πρόταση της Μονάδας - Υπηρεσίας του ΥΕΘΑ/ 
ΓΕΣ στην οποία υπηρετεί ο υπάλληλος. 

γ. Την από 27.2.2006 γνωμοδότηση του Υπηρεσιακού 
Συμβουλίου Πολιτικού Προσωπικού ΥΕΘΑ/ΓΕΣ. 

δ. Τη Φ.000/2/791/Σ.241/7.3.2002 απόφαση ΥΕΘΑ «Μετα¬ 
βίβαση Αρμοδιοτήτων Υπουργού Εθνικής Άμυνας στην 
Ειδικό Γραμματέα του Υπουργείου Εθνικής Αμυνας» 
(ΦΕΚ 282/7.3.2002 ΤΒ'), αποφασίζουμε: 

2. Απονέμουμε στον Μόνιμο Υπάλληλο του ΥΕΘΑ/ΓΕΣ 
Τσαρουχά Αθανάσιο Α.Μ 14134 με βαθμό Α' κλάδου ΔΕ 
Τεχνικού/Ηλεκτρολογίας (Ηλεκτροτεχνίτης Εσωτερικών 
Εγκαταστάσεων) που υπηρετεί στο 306 ΕΒΤ την ηθική 
αμοιβή του «ΕΠΑΙΝΟΥ» γιατί προέβη σε εξαιρετική πράξη 
κατά την εκτέλεση της υπηρεσίας του, η οποία δεν επι¬ 
βάλλεται από τα καθήκοντά του καθόσον εργάστηκε με 
ιδιαίτερο ζήλο, ενδιαφέρον και υψηλό επίπεδο καθήκο¬ 
ντος και επαγγελματισμού, πέρα από το προβλεπόμενο 
ωράριο, απασχολούμενος με τη μελέτη διασκευής και 
την επίβλεψη και εγκατάσταση ηλεκτρολογικού εξοπλι¬ 
σμού και Η/Μ, για την διασκευή του λεωφορείου ΜΑΝ, 
σε κινητό γραφείο του ΥΕΘΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2006 

Ο Ειδικός Γραμματέας 
ΑΘΑΝΑΣΙΟΣ ΣΑΝΤΙΚΟΣ 

-♦- 

Αριθμ. Α2-1338 (5) 

Έγκριση προμήθειας έξι (6) συσκευών κινητών τηλε¬ 
φώνων και καθορισμός ανωτάτου ορίου συνδιαλέ¬ 
ξεων για τις ανάγκες του Οργανισμού Λαϊκών Αγο¬ 
ρών Θεσσαλονίκης. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις: 

1. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α 98). 

2. Του π.δ. 397/1988 (ΦΕΚ 185/Α/88) «Οργανισμός του 
Υπουργείου Εμπορίου», όπως τροποποιήθηκε και ισχύει. 

3. Του π.δ. 27/1996 (ΦΕΚ19/Α/96) «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου, στο Υπουργείο Ανάπτυξης» 
όπως ισχύει μετά την έκδοση του π.δ. 122/17.3.2004 (ΦΕΚ 
85/Α/04) «Ανασύσταση του Υπουργείου Τουρισμού». 

4. Του ν. 3190/2003 (ΦΕΚ 249/Α/03) «Τροποποίηση του 
ν. 2323/1995 Υπαίθριο Εμπόριο και άλλες διατάξεις». 

5. Του ν. 3377/2005 (ΦΕΚ 202/Α/05) «Αρχές και Κανόνες 
για την εξυγίανση της λειτουργίας και την ανάπτυξη 
βασικών τομέων του εμπορίου και της αγοράς - Θέματα 
Υπουργείου Ανάπτυξης». 


6. Του ν. 2362/1995 (ΦΕΚ 247/Α/95) «Περί Δημοσίου 
λογιστικού και δαπανών του Κράτους.» 

7. Του άρθρου 11 του ν. 2648/1998 (ΦΕΚ 238/Α/98) «Ρυθ¬ 
μίσεις δασμολογικού και φορολογικού περιεχομένου, 
τροποποίηση του Κώδικα Φορολογικής Δικονομίας και 
άλλες διατάξεις» σε συνδυασμό με την παρ. 14 του 
άρθορυ 7 του ν. 2741/1999 (ΦΕΚ Α 199). 

8. Του ν. 2286/1995 (ΦΕΚ 19/Α/95) «Προμήθειες του δη¬ 
μοσίου τομέα και ρυθμίσεις συναφών θεμάτων.» 

9. Του π.δ. 85/2004 (ΦΕΚ 66/Α/04), «Οργάνωση των 
Υπηρεσιών του Οργανισμού Λαϊκών Αγορών Θεσσα¬ 
λονίκης». 

10. Την υπ’ αριθμ. 2/45564/0026/31.7.2001 απόφαση του 
Υπουργού Οικονομικών «Αύξηση και ορισμός σε ευρώ 
των χρηματικών ποσών του άρθρου 83 παρ. 1 του ν. 
2362/1995.» 

11. Το υπ’ αριθμ. οικ. 2/41052/0020/31.5.2000 έγγραφο 
του Υπουργού Οικονομίας σχετικά με «Δαπάνες κινητής 
τηλεφωνίας». 

12. Την υπ’ αριθμ. Δ15/Α/Φ19/4040/24.2.2006 (ΦΕΚ 
249/Β/06) κοινή απόφαση του Πρωθυπουργού και του 
Υπουργού Ανάπτυξης «Ανάθεση αρμοδιοτήτων στους 
Υφυπουργούς Αναστάσιο Νεράντζη και Ιωάννη Παπα¬ 
θανασίου». 

13. Την υπ’ αριθμ. 55/2572/3.2.1998 εγκύκλιο του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης σχετικά με τα τηλέφωνα των Δημοσίων Υπηρεσιών 
και Ν.Π.Δ.Δ. 

14. Το υπ’ αριθμ. 3181/7.10.2005 έγγραφο του Οργανι¬ 
σμού Λαϊκών Αγορών Θεσσαλονίκης σχετικά με έγκριση 
προμήθειας και χρήσης έξι (6) συσκευών κινητών τηλε¬ 
φώνων για τις ανάγκες του. 

15. Τα υπ’ αριθμ. 23/5.10.2005,31/12.12.2005 και 4/14.2.2006 
πρακτικά του Διοικητικού Συμβουλίου του Οργανισμού 
Λαϊκών Αγορών Θεσσαλονίκης σχετικά με έγκριση δα¬ 
πάνης για την προμήθεια και χρήση έξι (6) συσκευών 
κινητών τηλεφώνων. 

16. Την ανάγκη επικοινωνίας του Προέδρου, Αντιπρο¬ 
έδρου του Διοικητικού Συμβουλίου του Οργανισμού 
Λαϊκών Αγορών Θεσσαλονίκης, του Διευθυντή και των 
υπαλλήλων του, που εκτελούν υπηρεσία στους χώρους 
λειτουργίας των Λαϊκών Αγορών, αποφασίζουμε: 

Εγκρίνουμε συνολική δαπάνη προμήθειας έξι (6) συ¬ 
σκευών κινητών τηλεφώνων, ύψους μέχρι χιλίων τετρα- 
κοσίων είκοσι οκτώ ευρώ (1.428 €), συμπεριλαμβανομέ¬ 
νου και του Φόρου Προστιθέμενης Αξίας (Φ.Π.Α), για 
χρήση από τους: Πρόεδρο, Αντιπρόεδρο του Διοικητικού 
Συμβουλίου του Οργανισμού Λαϊκών Αγορών Θεσσα¬ 
λονίκης καθώς και από τον Δ/ντή και υπαλλήλους του 
Οργανισμού. 

Καθορίζουμε επίσης ανώτατο επιτρεπόμενο όριο συν¬ 
διαλέξεων, για τις έξι (6) συσκευές κινητών τηλεφώνων 
του Οργανισμού, το ποσό των πεντακοσίων ευρώ (500 
€) μηνιαίως. 

Η κατανομή του ποσού καθορίζεται από το Διοικητικό 
Συμβούλιο του Οργανισμού. 

Η δαπάνη βαρύνει τον προϋπολογισμό του Οργανι¬ 
σμού Λαϊκών Αγορών Θεσσαλονίκης τρέχοντος οικονο¬ 
μικού έτους, με Κ.ΑΈ 0835 στον οποίο έχει προβλεφθεί 
σχετική πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2006 

Ο ΥΦΥΠΟΥΡΓΟΣ 

I. ΠΑΠΑΘΑΝΑΣΙΟΥ 
-♦- 

Αριθμ. 38804 (6) 

Έγκριση διενέργειας ανοικτού διαγωνισμού για την ανά¬ 
θεση υπηρεσιών, τήρησης, ταμειακής διαχείρισης και 
χρηματοδότησης του Ειδικού Λογαριασμού Εγγυή¬ 
σεων Γεωργικών Προϊόντων (Ε.Λ.Ε.Γ.Ε.Π.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Α. Τις διατάξεις: 

1) Του ν. 1558/1985 «Κυβέρνηση και Κυβερνητικά Όργα¬ 
να», όπως τροποποιήθηκε, συμπληρώθηκε και ισχύει. 

2) Του π.δ. 402/1988 «Οργανισμός Υπουργείου Γεωρ¬ 
γίας», όπως τροποποιήθηκε και ισχύει. 

3) Του ν. 2362/1995 «περί Δημοσίου Λογιστικού Ελέγ¬ 
χου δαπανών του Κράτους και άλλες διατάξεις» (ΦΕΚ 
247/Α71995). 

4) Της Οδηγίας 92/50/ΕΟΚ του Συμβουλίου «για το 
συντονισμό των διαδικασιών σύναψης δημοσίων συμ¬ 
βάσεων υπηρεσιών» (Ε.Ε. Ι_ 209/24.7.1992 σελ. 1), όπως 
τροποποιήθηκε από την οδηγία 97/52/Ε.Κ. του Ευρω¬ 
παϊκού Κοινοβουλίου και του Συμβουλίου της 13.7.1997 
(Ε.Ε. Ι_ 328/28.11.1997 σελ. 1) και την 78/2001/Ε.Ε. όμοια. 

5) Του π.δ. 346/1998 (ΦΕΚ 230/Α71998) «Προσαρμογή 
της Ελληνικής Νομοθεσίας για τις δημόσιες συμβά¬ 
σεις υπηρεσιών προς τις διατάξεις της Οδηγίας 92/50/ 
ΕΟΚ», όπως τροποποιήθηκε με το π.δ. 18/2000 (ΦΕΚ 
15/Α72000). 

6) Του π.δ. 394/1996 (ΦΕΚ 266/Α/1996) «Κανονισμός 
Προμηθειών Δημοσίου», όπως τροποποιήθηκε με το 
ν. 3377/18.8.2005 (ΦΕΚ 202/ Β72005), 

7) Του ν. 2522/1997 (ΦΕΚ 178/Α/1997) «Δικαστική προστα¬ 
σία κατά το στάδιο που προηγείται της σύμβασης». 

8) Του ν. 2328/1995 (ΦΕΚ 159/Α/1995) «Περί Νομικού 
καθεστώτος Ιδιωτικής Τηλεόρασης κ.λ.π.», άρθρο 15, 
για την υποχρέωση ονομαστικοποίησης των μετοχών 
των Ελληνικών ανωνύμων εταιρειών που μετέχουν σε 
διαγωνισμούς του Δημοσίου για την παροχή υπηρεσιών 
ύψους μεγαλύτερου του ενός δισεκατομμυρίου δρχ. και 
το εφαρμοστικό αυτού π.δ. 82/1996 (ΦΕΚ 66/Α/1996). 

9) Του ν. 3060/10.10.2002 (ΦΕΚ 242/Α72002) «ρύθμιση 
θεμάτων αρμοδιότητας Υπουργείου Δικαιοσύνης» άρ¬ 
θρο 2 για τον προσυμβατικό έλεγχο νομιμότητας της 
Σύμβασης, με προϋπολογιζόμενη δαπάνη άνω του ενός 
εκατομμυρίου πεντακοσίων χιλιάδων Ευρώ 1.500.000,00 
πριν από τη σύναψή της, από κλιμάκιο του Ελεγκτικού 
Συνεδρίου. 

10) Του ν. 2637/1998 «Σύσταση Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων», όπως τροποποιήθηκε και συμπληρώθη¬ 
κε με το ν. 2732/1999, το ν. 2945/2001 «Εθνικό Σύστημα 
Προστασίας της Αγροτικής Δραστηριότητας» και το 
ν. 3147/2003 «ρύθμιση θεμάτων αγροτικής γης, επίλυσης 


ζητημάτων αποκατασταθέντων και αποκαθισταμένων 
κτηνοτροφών και άλλες διατάξεις». 

11) Του ν. 3242/2004 «ρυθμίσεις για την οργάνωση και 
λειτουργία της Κυβέρνησης τη διοικητική διαδικασία 
και τους ΟΤΑ» και ιδίως το άρθρο 5 αυτού. 

12) Του ν. 3310/9.2.2005 (ΦΕΚ 30/Α72005 ) «μέτρα 
για τη διασφάλιση της διαφάνειας και την αποτρο¬ 
πή καταστρατηγήσεων κατά τη διαδικασία σύναψης 
δημοσίων συμβάσεων», όπως τροποποιήθηκε με το ν. 
3414/10.11.2005 (ΦΕΚ 279/Α72005). 

Β. Τ ις διατάξεις σχετικά με τη χρηματοδότηση της 
Κοινής Γεωργικής Πολιτικής: 

1. Καν. (ΕΚ.) 1258/1999 του Συμβουλίου της 17.5.1999 
«περί χρηματοδότησης της Κοινής Γ εωργικής Πολιτικής» 
(Ε.Ε. Ι_ 160-26.6.1999), 

2. Καν. (ΕΚ.) 1290/2005 του Συμβουλίου της 21ης Ιουνί¬ 
ου 2005 «για τη χρηματοδότηση της Κοινής Γεωργικής 
Πολιτικής» (Ε.Ε. 1_ 209 /11.8.2005), 

3. Καν. (ΕΚ.) 1782/2003 του Συμβουλίου της 29ης Σε¬ 
πτεμβρίου 2003 «για τη θέσπιση κοινών κανόνων για τα 
καθεστώτα άμεσης στήριξης στα πλαίσια της Κοινής 
Γ εωργικής Πολιτικής για τη θέσπιση ορισμένων καθε¬ 
στώτων στήριξης για τους Γεωργούς και για την τροπο¬ 
ποίηση των κανονισμών (ΕΟΚ) αριθ. 2019/93, (ΕΚ.) αριθ. 
1452/01, (ΕΚ.) αριθ.1453/01, (ΕΚ.) αριθ. 1454/01, (ΕΚ.) αριθ. 
1868/94, (ΕΚ.) αριθ. 1251/99, (ΕΚ.) αριθ.1254/99, (ΕΚ.) αριθ. 
1673/2000 (ΕΟΚ) αριθ. 2358/71 και (ΕΚ.) αριθ. 2529/2001 
όπως τροποποιούμενος ισχύει. 

4. Καν. (ΕΟΚ) 2220/1985 της Επιτροπής της 22.7.1985 
«για τον καθορισμό των κοινών λεπτομερειών εφαρ¬ 
μογής του καθεστώτος εγγυήσεων για τα γεωργικά 
προϊόντα» (Ε.Ε. Ι_ 205/3.8.1985 σελ. 5) όπως τροποποι¬ 
ούμενος ισχύει. 

5. Καν. (ΕΚ.) 1663/1995 της Επιτροπής «για τη θέσπιση 
λεπτομερειών εφαρμογής του Καν. (Ε.Ο.Κ.) 729/1970 του 
Συμβουλίου όσον αφορά τη διαδικασία για την εκκαθά¬ 
ριση των λογαριασμών του ΕΓΤΠΕ, τμήμα Εγγυήσεων» 
(Ε.Ε. Ι_ 158/8.7.2005) όπως τροποποιούμενος ισχύει. 

6. Του ν. 992/1979 «Περί Οργανώσεως των Διοικητικών 
Υπηρεσιών για την Εφαρμογή της Συνθήκης Προσχωρή- 
σεως της Ελλάδος στις Ευρωπαϊκές Κοινότητες», (ΦΕΚ 
280/Α71979) άρθρα 25-28. 

7. Την υπ’ αριθμ. 99833/1.8.1980 (ΦΕΚ 803/Β71980) κοινή 
υπουργική απόφαση των Υπουργών Οικονομικών και 
Γεωργίας και άνευ χαρτοφυλακίου επί σχέσεων μετά 
ΕΚ «Περί εξυπηρετήσεως χρηματικών δοσοληψιών μετά 
των Ευρωπαϊκών Κοινοτήτων». 

8. Την υπ’ αριθμ. 389578/21.11.2000 κοινή υπουργική 
απόφαση «Εγκριση Κανονισμού Διαδικασίας Πληρω¬ 
μών του Ο.Π.Ε.Κ.Ε.Π.Ε. - Ν.Π.Ι.Δ. των ενισχύσεων που 
βαρύνουν τον Ειδικό Λογαριασμό Γ εωργικών Προϊόντων» 
των Υπουργών Οικονομικών και Γεωργίας (ΦΕΚ 1470/ 
Β72000), όπως τροποποιήθηκε και ισχύει με την υπ’ 
αριθμ. 43554/11.6.2002 όμοια. 

Τ α ανωτέρω δύναται να τροποποιούνται και να ισχύουν 
ανάλογα με το ισχύον κοινοτικό νομοθετικό πλαίσιο. 

Γ. Τ ις αποφάσεις: 

1. Την υπ’ αριθμ. 37930/ΔΙΟΕ1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών». 

2. Την υπ’ αριθμ. 271562/11.8.2002 (ΦΕΚ 1042/Β72002) 
απόφαση του Υπουργού Γ εωργίας «Εγκριση του Οργα- 

νισμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ.Π.Ε.) ως Ορ¬ 
γανισμού Πληρωμών». 

Δ. Τα έγγραφα: 

1. Το υπ’ αριθμ. 89129/22.11.2005 έγγραφο του Ο.Π.Ε.Κ.Ε.Π.Ε., 
με το οποίο μας ζητείται η προκήρυξη διαγωνισμού με 
σκοπό την ανάδειξη Τραπεζικού Ιδρύματος το οποίο θα 
αναλάβει την τήρηση, ταμειακή διαχείριση και τη χρημα¬ 
τοδότηση τετραετούς διάρκειας και με δυνατότητα πα¬ 
ράτασης του Ειδικού Λογαριασμού Εγγυήσεων Γεωργικών 
Προϊόντων (ΕΛΕΓΕΠ) που τηρείται από τον διαπιστευμένο 
Οργανισμό Πληρωμών (Ο.Π.Ε.Κ.Ε.Π.Ε.) 

Ως χρηματοδότηση ορίζεται η εξεύρεση των αναγκαί¬ 
ων πόρων για την κάλυψη των δαπανών που συγκεντρώ¬ 
νονται ανάλογα με τις ανάγκες του διαπιστευμένου 
Οργανισμού Πληρωμής. Ενδεικτικά για το οικονομικό 
έτος 2007 η χρηματοδότηση ανέρχεται μέχρι το ποσό 
των 2.900.000.000,00 Ευρώ με δυνατότητα αύξησης 
έως 50% σε περίπτωση που ο Οργανισμός Πληρωμών 
αναλάβει πληρωμή δαπανών του τομέα ΕΓΤΠΕ - Προ¬ 
σανατολισμού σε εφαρμογή του Καν.Ε.Κ. 1290/2005 του 
Συμβουλίου. 

Η χρηματοδότηση είναι κυλιόμενη και περιλαμβάνει 
εισροές-εκροές (δηλαδή πληρωμές στους δικαιούχους 
και προκαταβολές από Ευρωπαϊκή Επιτροπή). 

2. Το υπ’ αριθμ. 66988/29.11.2005 έγγραφο της Δ/νσης 
Οικονομικής του Υπουργείου Αγροτικής Ανάπτυξης και 
Τροφίμων προς τον Ο.Π.Ε.Κ.Ε.Π.Ε. για τον ορισμό μελών 
για τη συγκρότηση της Επιτροπής αξιολόγησης των 
προσφορών. 

3. Το υπ’ αριθμ. 95847/12.12.2005 έγγραφο του 
Ο.Π.Ε.Κ.Ε.Π.Ε. με το οποίο προτείνονται τα άτομα που 
θα αποτελέσουν την Επιτροπή αξιολόγησης των δικαιο- 
λογητικών και των προσφορών που θα υποβληθούν στο 
διαγωνισμό ανάθεσης υπηρεσιών τήρησης ταμειακής 
διαχείρισης και χρηματοδότησης του ΕΛΕΓΕΠ. 

Ε. Το γεγονός ότι οι αριθμ. 5083/Ε.Σ./2002 και 5084/ 
Ε.Σ./2002, συμβάσεις για την τήρηση, την ταμειακή δια¬ 
χείριση και τη χρηματοδότηση του Ειδικού Λογαριασμού 
Εγγυήσεων Γ εωργικών Προϊόντων (ΕΛΕΓΕΠ) λήγουν στις 
15.10.2006. 

Στ. Το γεγονός ότι από τις διατάξεις της παρούσας 
προκαλείται δαπάνη ποσού 1.000,00 Ευρώ περίπου σε 
βάρος του Τακτικού Προϋπολογισμού του Υπουργείου 
Αγροτικής Ανάπτυξης & Τροφίμων φορέας 29/110 ΚΑΕ 
0841, για την πληρωμή των εξόδων δημοσίευσης, απο¬ 
φασίζουμε: 

1) Εγκρίνουμε τη διενέργεια ανοικτού διαγωνισμού 
για την ανάδειξη Τραπεζικού Ιδρύματος το οποίο θα 
αναλάβει την τήρηση, την ταμειακή διαχείριση και τη 
χρηματοδότηση του Ειδικού Λογαριασμού Εγγυήσεων 
Γεωργικών Προϊόντων (ΕΛΕΓΕΠ), από 16.10.2006 και με 
το οποίο θα υπογραφούν οι ακόλουθες συμβάσεις: 

• Σύμβαση για την τήρηση, ταμειακή διαχείριση και 
χρηματοδότηση (ανοικτή πίστωση) του «Λογαριασμού 
Εγγυήσεων Γεωργικών Κοινοτικών Δαπανών» του Ει¬ 
δικού Λογαριασμού Εγγυήσεων Γ εωργικών Προϊόντων 
(ΕΛΕΓΕΠ). Η διάρκεια της σύμβασης ορίζεται τετραε¬ 
τής. Η χρηματοδότηση θα ανανεώνεται κάθε έτος με 
υπογραφή πρόσθετης πράξης με τους αυτούς όρους 
και προϋποθέσεις. 

• Σύμβαση για την τήρηση ταμειακή διαχείριση και 
χρηματοδότηση (ανοικτή πίστωση) του «Λογαριασμού 


δαπανών συγκέντρωσης Γεωργικών Προϊόντων» του 
Ε.Λ.Ε.Γ.Ε.Π. Η διάρκεια της σύμβασης ορίζεται τετρα¬ 
ετής. 

Η χρηματοδότηση θα ανανεώνεται κάθε έτος με 
υπογραφή πρόσθετης πράξης με τους αυτούς όρους 
και προϋποθέσεις. Η δαπάνη που θα προκύψει από την 
τήρηση, ταμειακή διαχείριση και χρηματοδότηση του 
Ε.Λ.Ε.Γ.Ε.Π. θα καλυφθεί από τον Τακτικό Προϋπολο¬ 
γισμό του Υπουργείου Αγροτικής Ανάπτυξης & Τρο¬ 
φίμων φορέας 29/110 ΚΑΕ 2112 «κάλυψη ελλείμματος 
Ε.Λ.Ε.Γ.Ε.Π.» 

Οι ανωτέρω συμβάσεις μπορούν να τροποποιούνται 
ώστε να περιλαμβάνουν προσθήκες, παραλήψεις, υπο¬ 
καταστάσεις, μέθοδο εκτέλεσης υπηρεσίας κ.λ.π. 

Πέραν των προμηθειών που θα συμφωνηθούν με τις 
παραπάνω συμβάσεις, καμία άλλη προμήθεια δεν θα 
εισπράττεται από το Τραπεζικό Ίδρυμα. 

2. Η διενέργεια του διαγωνισμού θα γίνει από τη μόνι¬ 
μη Επιτροπή διενέργειας των διαγωνισμών της Δ/νσης 
Οικονομικής του Υπουργείου Αγροτικής Ανάπτυξης 
και Τροφίμων που έχει συγκροτηθεί με την υπ’ αριθμ. 
62778/26.10.2005 απόφαση της ίδιας Δ/νσης. 

3. Περίληψη της Διακήρυξης του διαγωνισμού θα δη- 
μοσιευθεί στην επίσημη εφημερίδα των Ευρωπαϊκών 
Κοινοτήτων τα έξοδα της οποίας βαρύνουν την Κοι¬ 
νότητα, σε δύο ημερήσιες οικονομικές εφημερίδες της 
Αθήνας τα έξοδα δημοσίευσης των οποίων βαρύνουν το 
Δημόσιο και στο τεύχος Διακηρύξεων της Εφημερίδας 
της Κυβέρνησης. 

Η προκαλούμενη δαπάνη θα βαρύνει τον τακτικό προϋ¬ 
πολογισμό του Υπουργείου Αγροτικής Ανάπτυξης & Τρο¬ 
φίμων Φ.29/110 - ΚΑΕ 0841 «Διαφημίσεις & δημοσιεύσεις 
γενικά». 

4. Συγκροτούμε Επιτροπή αξιολόγησης των προσφο¬ 
ρών και των δικαιολογητικών που θα υποβληθούν στο 
διαγωνισμό, από τους παρακάτω υπαλλήλους του ΟΠΕ- 
ΚΕΠΕ και της Δ23- Δημοσίου Χρέους του Γ.Λ.Κ. 

Τακτικά Μέλη 

Α. Καρυώτης Γεώργιος (πρόεδρος) 

Β. Κέντρος Γ εώργιος 
Γ. Κορασίδης Μόσχος 
Δ. Μωραίτου Όλγα 
Ε. Μπέρδος Επαμεινώνδας 
Στ. Σπυρουλοπούλου Παναγιώτα. 

Αναπληρωματικά Μέλη 
Α. Κοσμίδης Γ εώργιος (αν. πρόεδρος) 

Β. Νικολάου Μαρία 
Γ. Αναστασίου Φίλιππος 
Δ. Μπακούρος Νικόλαος 
Ε. Μάνου Αλεξάνδρα 
Στ. Φλωράτος Γρηγόριος. 

5. Το αποτέλεσμα του Διαγωνισμού θα εγκριθεί από 
εμάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ Ε. ΜΠΑΣΙΑΚΟΣ 

Αριθμ. οικ. 2326 (7) 

Μερική Τροποποίηση της υπ’ αριθμ. οικ. 866/9.2.2006 
υπουργικής απόφασης περί Εξουσιοδότησης στο Γε¬ 
νικό Γ ραμματέα, στον Προϊστάμενο Γ ενικής Διεύθυν¬ 
σης και στους Προϊσταμένους των Διευθύνσεων των 
Αυτοτελών Τμημάτων και των Τμημάτων του Υπουρ¬ 
γείου Μακεδονίας - Θράκης για υπογραφή εγγρά¬ 
φων «Με εντολή Υπουργού». 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις 

α) Τ ου άρθρου 9 του ν. 2690/1999 «Κύρωση του Κώδικα 
Διοικητικής Διαδικασίας και άλλες διατάξεις» (ΦΕΚ 45/Α'). 

β) Των άρθρων 54 και 90 του π.δ. 63/2005 «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα (ΦΕΚ 98/Α'). 

γ) Του π.δ. 167/2005 «Οργανισμός του Υπουργείου Μα¬ 
κεδονίας - Θράκης» (ΦΕΚ 220/Α'). 

δ) Του π.δ. 358/1986 «Καθορισμός αρμοδιοτήτων 
Υπουργείου Βόρειας Ελλάδας» (ΦΕΚ 158/Α'). 

ε) Της υπ’ αριθμ. Υ 704 απόφασης του Πρωθυπουργού 
«Μετονομασία του Υπουργείου Βόρειας Ελλάδας σε 
Υπουργείο Μακεδονίας - Θράκης» (ΦΕΚ 575/19.8.1988). 

2. Την ανάγκη απλούστευσης των διαδικασιών κατά 
την άσκηση των αρμοδιοτήτων των οργάνων του Υπουρ¬ 
γείου και με σκοπό την ταχεία διεκπεραίωση των υποθέ¬ 
σεων και την εξασφάλιση της εύρυθμης και αποδοτικής 
λειτουργίας των Υπηρεσιών του Υπουργείου. 

3. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Τροποποιούμε την υπ’ αριθμ. οικ. 866/9.2.2006 από¬ 
φασή μας περί εξουσιοδότησης στο Γενικό Γ ραμματέα, 
στον Προϊστάμενο Γ ενικής Διεύθυνσης και στους Προϊ¬ 
σταμένους των Διευθύνσεων των Αυτοτελών Τ μημάτων 
και των Τμημάτων του Υπουργείου Μακεδονίας - Θρά¬ 
κης για υπογραφή εγγράφων «Με εντολή Υπουργού» 
ως εξής: 

Εξουσιοδοτούμε τον Προϊστάμενο του Τμήματος Δι¬ 
οικητικής Υποστήριξης της Διεύθυνσης Διοίκησης να 
υπογράφει «Με εντολή Υπουργού» τις «Διαταγές Πο¬ 
ρείας» και τα «Δελτία Κίνησης» για την κίνηση των 
υπηρεσιακών αυτοκινήτων, καθώς και όλα τα έγγραφα 
που αφορούν τη λειτουργία του Τμήματος Διοικητικής 
Υποστήριξης, εκτός των εγγράφων που υπάγονται σε 
ανώτερο ιεραρχικά όργανο. 

Κατά τα λοιπά ισχύει η προηγούμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Μαρτίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΚΑΛΑΝΤΖΗΣ 
-♦- 

Αριθμ. 37/2005 (8) 

Μετακίνηση Αρεοπαγίτου. 

ΑΡΕΙΟΣ ΠΑΓΟΣ 
ΟΛΟΜΕΛΕΙΑ 

Σήμερα 1 Δεκεμβρίου 2005, ημέρα Πέμπτη και ώρα 


11.00" στο κατάστημα του Αρείου Πάγου συνήλθε, ύστε¬ 
ρα από νόμιμη πρόσκληση, η κατά τα άρθρα 90 του 
Συντάγματος (όπως ισχύει μετά την πρόσφατη ανα¬ 
θεώρησή του με το Ζ' ψήφισμα) και 23 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών, Ολομέλεια στην οποία έλαβαν μέρος οι: 
Ρωμύλος Κεδίκογλου, Πρόεδρος Αρείου Πάγου - Ειση¬ 
γητής, Δημήτριος Λινός, Εισαγγελέας Αρείου Πάγου, 
Στυλιανός Πατεράκης, Χρήστος Μπαλντάς, Ευριπίδης 
Αντωνίου, Αντιπρόεδροι του Αρείου Πάγου, Ιωάννης 
Βερέτσος, Νικόλαος Κασσαβέτης, Αλέξανδρος Κασιώ- 
λας, Σπυρίδων Κολυβάς, Στέφανος Γαβράς, Χρύσανθος 
Παπούλιας, Χρήστος Γεωργαντόπουλος, Γεώργιος Βούλ- 
γαρης, Δημήτριος Λοβέρδος, Δημήτριος Κυριτσάκης, 
Αχιλλέας Νταφούλης, Αναστάσιος - Φιλητάς Περίδης, 
Ανδρέας Μαρκάκης, Δημήτριος Κιτρίδης, Αθανάσιος 
Μπρίλλης, Μιχαήλ Μαργαρίτης, Ηρακλής Κωνσταντι- 
νίδης, Γεώργιος Καλαμίδας, Ιωάννης Παπανικολάου, 
Φώτιος Καϋμενάκης, Γεώργιος Καράμπελας, Μιχαήλ 
Δέτσης, Δημήτριος Κανελλόπουλος, Δημήτριος Δα- 
λιάνης, Ρένα Ασημακοπούλου, Κωνσταντίνος Κούκλης, 
Ηλίας Γιαννακάκης, Πλαστήρας Αναστασάκης, Διονύσιος 
Γιαννακόπουλος, Γεώργιος Καπερώνης, Σταύρος Γα- 
βαλάς, Εμμανουήλ Καλούδης, Αιμιλία Λίτινα, Αντώνιος 
Παπαθεοδώρου, Αθανάσιος Θεμέλης και Μάριος-Φώτιος 
Χατζηπανταζής, Αρεοπαγίτες. Κωλύονται και δεν παρέ¬ 
στησαν οι λοιποί Αντιπρόεδροι και Αρεοπαγίτες. 

Παραστάθηκε ως γραμματέας της Ολομέλειας η 
Προϊσταμένη Διεύθυνσης της Γραμματείας του Αρείου 
Πάγου Βασιλική Σαμίου. 

Η Διοικητική Ολομέλεια συνήλθε σε Συμβούλιο ύστερα 
από πρόσκληση του Προέδρου του Αρείου Πάγου προ- 
κειμένου να συμπληρώσει τη σύνθεση του ΣΤ' Ποινικού 
Τμήματος. 

Ο Πρόεδρος του Αρείου Πάγου Ρωμύλος Κεδίκογλου 
εισηγήθηκε τη μετακίνηση της Αρεοπαγίτου Αιμιλίας 
Λίτινα στο ΣΤ' Ποινικό Τμήμα, ως νεότερου μέλους του 
Ε' Ποινικού Τμήματος και για όσο χρονικό διάστημα 
διαρκέσει η απουσία του Αρεοπαγίτη Νικολάου Οικο- 
νομίδη. 

Ο Εισαγγελέας του Αρείου Πάγου Δημήτριος Λινός 
πρότεινε να γίνει δεκτή η πρόταση του Προέδρου και 
απεχώρησε. 

Ακολούθησε ανταλλαγή γνωμών μεταξύ των μελών 
της Ολομέλειας και αποφασίστηκε ότι αναφέρεται στο 
διατακτικό. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά το άρθρο 23 παρ. 4 του Κ.Ο.Δ.Κ.Δ.Λ. όπως τρο¬ 
ποποιήθηκε με το άρθρο 3 του ν. 3346/2005 ο Πρόεδρος 
του Αρείου Πάγου μπορεί κατά τη διάρκεια του δικα¬ 
στικού έτους να συμπληρώνει τη σύνθεση ορισμένων 
τμημάτων από άλλα τμήματα, εφόσον αυτό επιβάλλεται 
από ειδικές υπηρεσιακές ανάγκες. Η πράξη αυτή του 
Προέδρου έχει προσωρινή ισχύ μέχρι να ληφθεί σχε¬ 
τική απόφαση από την Ολομέλεια, η οποία πρέπει να 
συγκληθεί προς τούτο μέσα σε τριάντα ημέρες και η 
απόφαση να δημοσιευθεί στην Εφημερίδα της Κυβερ¬ 
νήσεως. 

Η Ολομέλεια αφού έλαβε υπόψη το γεγονός της 
απουσίας του Αρεοπαγίτη Νικολάου Οικονομίδη από 
τη σύνθεση του ΣΤ' Ποινικού Τμήματος του Αρείου 
Πάγου, λόγω ασθένειας, καθώς και της απουσίας του 
Αρεοπαγίτη Γρηγορίου Μάμαλη από τη σύνθεση του 

ιδίου Τμήματος, λόγω μη αναλήψεως καθηκόντων καθώς 
και την 256/10.11.2005 πράξη του Προέδρου του Αρεί- 
ου Πάγου, αποφασίζει τη μετακίνηση της Αρεοπαγίτου 
Αιμιλίας Λίτινα στο ΣΤ' Ποινικό Τμήμα ως νεότερου 
μέλους του Ε’ Ποινικού Τμήματος και για όσο χρονικό 
διάστημα διαρκέσει η απουσία του Αρεοπαγίτη Νικο¬ 
λάου Οικονομίδη. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφασίζει τη μετακίνηση της Αρεοπαγίτου Αιμιλίας 
Λίτινα στο ΣΤ' Ποινικό Τμήμα, ως νεότερου μέλους του 
Ε' Ποινικού Τμήματος και για όσο χρονικό διάστημα 
διαρκέσει η απουσία του Αρεοπαγίτη Νικολάου Οικο- 
νομίδη. 

Κρίθηκε, αποφασίστηκε και εκδόθηκε στην Αθήνα την 
1 Δεκεμβρίου 2005. 

Ο Πρόεδρος 

ΡΩΜΥΛΟΣ ΚΕΔΙΚΟΓΛΟΥ 

-♦- 

Αριθμ. Δ10/Α/10440/776 (9) 

Ανακατανομή Οργανικών Θέσεων κλάδου ΤΕ5 Ηλε¬ 
κτρολογίας στον Κρατικό Αερολιμένα Ιωαννίνων 
(ΚΑΙΩΠ). 

Ο ΔΙΟΙΚΗΤΗΣ ΤΗΣ ΥΠΗΡΕΣΙΑΣ 

ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

1. Τις διατάξεις του άρθ. 21 παρ. 2 & 4 του ν. 2085/1992 
«Ρύθμιση θεμάτων Οργάνωσης, λειτουργίας και 
προσωπικού της Δημ. Διοίκησης και άλλες διατάξεις» 
(ΦΕΚ 170 Α') και του άρθ. 8 του π.δ. 35/1993 (ΦΕΚ 13 Α'). 

2. Τις διατάξεις του ν. δ. 714/1970 «περί Ιδρύσεως ΔΕΜ 
παρά τω Υπουργεία) Συγκοινωνιών και Οργανώσεως 


της Υ.Π.Α.» (ΦΕΚ 238 Α') όπως τροποποιήθηκε με το 
ν. 1340/1983 (ΦΕΚ 35 Α'). 

3. Τις διατάξεις του π.δ. 56/1989 «Οργανισμός της Υ.Π.Α.» 
(ΦΕΚ 28 Α') όπως τροποποιήθηκε μεταγενέστερα. 

4. Τις διατάξεις του π.δ. 19/1992 «Σύσταση Γενικών 
Δ/νσεων στην Υ.Π.Α.» (ΦΕΚ 4 Α'). 

5. Τη υπ’ αριθμ. Δ10/Α/45720/2298/30.8.1993 απόφαση 
του Διοικητή της Υ.Π.Α. «Κατανομή των οργανικών 
θέσεων του προσωπικού της Υ.Π.Α. στις Οργανικές 
Μονάδες» (ΦΕΚ 735 Α'). 

6. Τις διατάξεις του αρθ. 90 του “Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α 98). 

7. Το υπ’ αριθμ. 9/Β/1374/3.2.20 06 Υπηρεσιακό Σημείωμα 
της Δ/νσης Διοικητικού. 

8. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του 
Κρατικού Προϋπολογισμού. 

9. Τις οργανωτικές και λειτουργικές ανάγκες της 
Υπηρεσίας, αποφασίζουμε: 

1. Ανακατανέμουμε τις θέσεις του κλάδου ΤΕ5 
Ηλεκτρολογίας με την αύξηση κατά μία (1) θέση του 
κλάδου αυτού στον Κρατικό Αερολιμένα Ιωαννίνων 
(ΚΑΙΩΠ) και την αντίστοιχη μείωση των θέσεων του 
ίδιου κλάδου στον Κρατικό Αερολιμένα Χίου (ΚΑΧΙ). 

Ισχύς της απόφασης αυτής από δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2006 

Ο Διοικητής κ.α.α. 

ΕΥΑΓΓΕΛΟΣ Κ. ΒΑΣΙΛΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΑΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΙΥΙΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 6υτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή 0ΰ: 


Τεύχος 

Περίοδος 

ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοιπ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή εά-Γοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ίπίοτηοΐ: Ιι«ρ://νννννν.β1.9Τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέοεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόοβαοης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ , Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιόπιτας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις Δ0Υ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινό από ΟΘ.ΟΟ' έως 13.00' 



02004441104060008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙτίΙρ://νννννν.θ1.9Γ - θ-πτοϋ: νν6άπΐ35ΐ6Γ@6ΐ.9Γ 












